बस में दो बहनों से छेड़छाड़ मामले में पुलिस पेश नहीं कर सकी सबूत, तीनों आरोपी बरी
रोहतक |रोडवेज बस में दो बहनों से कथित छेड़छाड़ मामले में तीनों आरोपी युवक बरी हो गए हैं। पुलिस ठोस सबूत पेश नहीं कर सकी। एसीजेएम हरीश गोयल ने कहा कि पुलिस ने जो सबूत इकट्ठा किए, उनसे आरोपियों पर केस नहीं बनता है। 28 नवंबर 2014 को सोनीपत की दो बहनों ने तीन युवकों पर छेड़छाड़ का आरोप लगाया था। एक वीडियाे में वे चलती बस में उनकी बेल्ट से पिटाई करते हुए देखी गई थीं। यह वीडियो वायरल हो गया था। दोनों बहनों की ओर से पैरवी कर रहे वकील अतर सिंह पवार ने कहा कि वे हाईकोर्ट में अपील करेंगे।
hin_Deva hin_Deva